Munisipaliteit en Absa bemagtig - DieHoorn
Munisipaliteit en Absa bemagtig
Van links is Kabelo Lekalakala (SEDA), Mzi Baleni (Absa), burgemeester Colan Sylvester, Odwa Nabe (Absa), Nico Europa (Absa), Violet Lupuwana (Chumile Consulting) en Annique Arries (Youth Cafè) saam met jeugdiges betrokke. Foto: Ilze-Mari Gründling
DIE Oudtshoorn Munisipaliteit bied vanjaar in samewerking met die Small Enterprise Development Agency (Seda) en Absa werkswinkels aan vir jeugdiges en kleinbesigheidseienaars. Met dié werkswinkels by die Oudtshoorn Youth Cafè beoog die munisipaliteit om die jeug te bemagtig met vaardighede en kennis.
Oudtshoorn se burgemeester, Colan Sylvester, het by die loodsing van dié inisiatief gesê 35 % van die dorp se jeug is werkloos en 52 % van Oudts­hoorn se bevolking afhanklik van staatstoelae.
“Ons het besluit om die visie van Oudtshoorn te verander en te kyk na hoe ons welvaart vir alle inwoners kan skep. Die werks­winkels is deel daarvan.
“Ons wil Oudtshoorn ’n kennis-hub maak en soveel as moontlik inwoners ophef uit hul om­standighede. Ons wil verhoed dat klein besighede na ses maande of oor ’n jaar weer toemaak.
“Ons moet ons dorp se leuse van A town to work, learn and prosper uitleef.”
Hy het gesê Absa het aangebied om tydens die KKNK jeugdiges en kleinbesigheidseienaars te bemagtig.
Mzi Baleni, streeksbestuurder van Absa, het by die geleentheid Absa se bereidwillig­heid te kenne gegee om die koste van ’n stalle­tjie en vooraad in die Kuierbuurt vir inwoners te dra wat ’n besigheid wil begin en nie so ’n stalletjie kan bekostig nie.
Droogtetariewe op Oudtshoorn gaan sak raak
• Waterbeperkings hier • Water meer as 15 kl word 10% duurder Deur Liesel le Roux MET die vlak van...
Munisipaliteit vra inwoners vir insette oor parkeermeters vir dorp
DIE Oudtshoorn Munisipaliteit vra inwoners vir voorstelle vir ’n nuwe parkeermeterstelsel vir Oudts­hoorn. Die munisipaliteit het die week ook...
Erfenis-opname kan nou afskop
Belangrike stap om erfenis te bewaar Deur Liesel le Roux ’N OPNAME van al die erfenisgeboue, -huise en terreine binne die...
Swembad weer blou!
Deur Liesel le Roux DIE water van die NA Smit Swembad op Oudts­hoorn was sedert Woensdag weer blou nadat troebel,...
Kos & wyn van die Klein Karoo: Skatkis van kos en wynOudtshoorn se dahliakoning